El Piló celebra el lliurament dels seus XXIX Premis Literaris
2025-07-24

Divendres que ve 12 de maig, l’Entitat Cultural Valenciana El Piló celebrarà la cerimònia de lliurament dels seus Premis Literaris que, en 2017, aconsegueixen la seua XXIX edició. La cerimònia tindrà lloc a les 21:15 h, en un conegut restaurant de Burjassot i el tiquet per a assistir al sopar té un preu de 25 euros. Per a reservar tiquets cal posar-se en contacte amb Josep Barat en els telèfons 963638418/ 627282975.

En aquesta edició, el guanyador del X Premi Josep Melià de Teatre ha sigut Rafael Melià Castelló, per la seua peça teatral presentada amb el títol “El jardí de la nostàlgia”. El Jurat d’aquest Premi, que té una dotació econòmica de 300 euros, ha estat integrat per Carles Bori Escuriet, José Ortiz Chiner, Vicent Gil Andreu, Gregorio Salvachua, i Ana Aragó. El guanyador, a més de la dotació econòmica, rebrà la figura en bronze de J. Chornet, que ja s’ha convertit en el símbol commemoratiu d’aquest certamen literari i, al temps, veurà la seua obra publicada.

Per la seua banda, el XVI Premi “Federic Feases” de Novel·la, dotat econòmicament amb 1.800€, més la publicació de la novel·la guanyadora i la figura de J. Chornet, ha sigut para Agustí Zacarés, per la seua novel·la “H4QRS” (Hackers). En aquest cas, el Jurat ha estat integrat per Manolo Casaña Taroncher, Juli Moreno Moreno, Felip Bens Carrión, Jesús Moya Casado i Josep Barat i Blasco com a secretari amb veu i vot.

Com ja és tradició, en el marc del sopar i cerimònia de lliurament dels Premis Literaris El Piló 2017, se celebrarà el concurs de micro relats entre tots els assistents que vulguen participar. A continuació es presentaran les novel·les guanyadores de l’edició de l’any passat, titulades “Memòries d’un dolçainer”, de Vicent Ramón Gil i Andreu i “Vert i taronja”, de Lucas Carlos Grau i Silvestre.